శంబాల

శంబాల 2025లో విడుదలైన పీరియాడికల్ స్పోర్ట్స్ డ్రామా సినిమా. షైనింగ్ పిక్చర్స్ బ్యానర్‌పై రాజశేఖర్ అన్నమోజు, మహీధర్ రెడ్డి నిర్మించిన ఈ సినిమాకు యుగంధర్ ముని దర్శకత్వం వహించాడు. ఆది సాయికుమార్, అర్చన అయ్యర్, రవివర్మ, స్వాసిక ప్రధాన పాత్రల్లో నటించిన ఈ సినిమా టీజర్‌ను జూన్ 7న, ట్రైలర్‌ను నవంబర్ 1న నటుడు ప్రభాస్ విడుదల చేయగా, సినిమాను డిసెంబర్ 25న విడుదల చేశారు.

అనంతరం 2026 జనవరి 21న (గోల్డ్ సభ్యులకు), జనవరి 22న సాధారణ ప్రేక్షకులకు ప్రముఖ ఓటీటీ వేదిక ఆహాలో స్ట్రీమింగ్ ప్రారంభమైంది.

 కథ 
1980వ దశకంలో 'శంబాల' అనే గ్రామంలో ఈ కథ జరుగుతుంది. ఆ గ్రామంలో ఉల్క పడటంతో ప్రజలు దానిని అరిష్టంగా భావిస్తారు. ఆ ఉల్క ప్రభావం వల్ల గ్రామంలో వింత సంఘటనలు జరుగుతుంటాయి. ఆ ఉల్కలోని 'బండ భూతం' ఊరిని పట్టి పీడిస్తుందని గ్రామస్తులు భయపడుతుంటారు. మూఢనమ్మకాలు ఎక్కువగా ఉండే ఆ ఊరికి, సైన్స్‌ను మాత్రమే నమ్మే జియాలజిస్ట్ విక్రమ్ (ఆది సాయికుమార్) పరిశోధన కోసం వస్తాడు. విక్రమ్ ఆ ఊరి రహస్యాలను, అక్కడ జరుగుతున్న వరుస మరణాల వెనుక ఉన్న కారణాలను ఎలా ఛేదించాడు? సైన్స్‌కు, మూఢనమ్మకానికి మధ్య జరిగిన ఈ పోరాటంలో ఏం జరిగింది? అన్నదే మిగతా కథ.

నటీనటులు
 ఆది సాయికుమార్
 అర్చన అయ్యర్
 రవివర్మ
 స్వాసిక విజయ్
 మధునందన్
 శివకార్తీక్
 శైలజ ప్రియ
 లక్ష్మణ్ మీసాల
 షిజు మీనన్
 హర్ష వర్ధన్
 ఇంద్రనీల్
 చైత్ర
 రామరాజు
 అన్నపూర్ణ అమ్మ
 ప్రవీణ్
 రంగాధం
 శ్రావణ సంధ్యా 

 సాంకేతిక నిపుణులు 

 బ్యానర్: షైనింగ్ పిక్చర్స్
 నిర్మాతలు: రాజశేఖర్ అన్నభీమోజు, మహిధర్ రెడ్డి
 దర్శకత్వం, కథ, స్క్రీన్‌ప్లే: యుగంధర్ ముని
 సంగీతం: శ్రీచరణ్ పాకాల
 సినిమాటోగ్రఫీ: ప్రవీణ్ కె. బంగారి
 ఎడిటింగ్: శ్రావణ్ కటికనేని
 ఆర్ట్ డైరెక్టర్: జె.కె. మూర్తి

 విడుదల 
ఈ చిత్రం 2025 డిసెంబరు 25న క్రిస్మస్ కానుకగా థియేటర్లలో విడుదలైంది. బాక్సాఫీస్ వద్ద మిశ్రమ స్పందన తెచ్చుకుంది. అనంతరం 2026 జనవరి 21న ఆహా ఓటీటీ ప్లాట్‌ఫామ్‌లో 'గోల్డ్' సబ్‌స్క్రైబర్లకు ముందుగా అందుబాటులోకి రాగా, జనవరి 22 నుండి అందరికీ అందుబాటులోకి వచ్చింది.

మూలాలు

వర్గం:2025 తెలుగు సినిమాలు